
Hinna, a 100 napos könyv. „Utolért a menőke”, avagy gróf Gyulay Lajos, Olaszhonban tett utazása

Kulcsszavak: útinapló; utazástörténet; kultúrtörténet; prostitúció; 19. század
A dolgozatom Gyulay Lajos utazással kapcsolatos tapasztalatait és élményeit járja körül. A bemutatásra kerülő időszak (1843–44) a szerző itáliai utazásait foglalja magába. A dolgozat egy primér forrásra hagyatkozik, mely nem más, mint a gróf saját kezűleg vezetett naplókötete. A dolgozat célja az ego-dokumentum központú kutatások bővítése és az útinapló bemutatása, úgy, hogy elsősorban a 19. századi romantikus utazások sajátosságaira kívánunk rávilágítani, másodsorban pedig Gyulaynak „a szebbik nemhez” fűződő gondolataira, az utazás során létesített testi kapcsolataira (kalandjaira) is kitérünk. A táj és idegen világ megtapasztalásán túl az írót rendkívül sokat foglalkoztatja a nemiség kérdése, utazásának különféle állomásain nem tud úgy áthaladni, hogy ne minősítse a nőket, vagy ne próbálkozzon kapcsolatot létesíteni ezekkel, legyen szó rokonokról, vagy prostituáltakról. Kutatásom betekintést enged tehát a 19. századi erdélyi utazó belső világába, az ő prizmáján keresztül szemlélhetjük az érzelmi utazás legfontosabb állomásának (Itália) forradalom előtti hangulatát, úgy hogy közben a maszkulinitás és szexuális identitás kérdésére is reflektálok.



